Il-Kunsill adotta, bi proċedura bil-miktub, tliet settijiet ta' konklużjonijiet fil-qasam tal-kultura u dak awdjoviżiv. Il-konklużjonijiet dwar il-ġestjoni tar-riskju fil-qasam tal-wirt kulturali jfakkru fl-importanza tal-protezzjoni tal-wirt kulturali mit-tipi differenti ta' riskji li jhedduh (perikli naturali, tibdil fil-klima u diżastri kkawżati mill-bniedem), u jirrikonoxxu li l-kriżijiet bħall-pandemija tal-COVID-19 għandhom impatt negattiv enormi fuq is-setturi kulturali u kreattivi. L-istati membri huma mistiedna jidentifikaw għodod u approċċi innovattivi għall-identifikazzjoni, il-prevenzjoni u l-mitigazzjoni tar-riskji. Il-konklużjonijiet iqajmu wkoll kuxjenza dwar il-fatt li l-prevenzjoni tad-diżastri u t-tħejjija għalihom jeħtieġu intervent u ppjanar fuq diversi livelli sabiex ikun possibbli rispons adegwat għar-riskji. Il-konklużjonijiet dwar il-litteriżmu fil-media f'dinja dejjem tinbidel jirrikonoxxu l-importanza tal-litteriżmu fil-media fid-dawl tal-esponiment dejjem akbar taċ-ċittadini għal ammont kbir ta' diżinformazzjoni, b'mod partikolari matul kriżijiet globali bħat-tifqigħa attwali tal-COVID-19. L-istati membri huma mistiedna jwettqu diversi miżuri, bħall-iżvilupp ta' approċċi ta' tagħlim tul il-ħajja għal-litteriżmu fil-media għall-etajiet kollha. L-importanza kruċjali ta' ġurnaliżmu ta' kwalità u l-ħtieġa li jiġu identifikati soluzzjonijiet aktar effettivi fil-ġlieda kontra d-diżinformazzjoni, filwaqt li tiġi mħarsa l-libertà ta' espressjoni, huma fost l-aspetti importanti indirizzati minn dawn il-konklużjonijiet. Il-konklużjonijiet li jemendaw il-Pjan ta' Ħidma għall-Kultura (2019-2022) itennu li l-promozzjoni tal-iżvilupp sostenibbli hija azzjoni ewlenija għall-futur tal-Unjoni Ewropea fl-Aġenda Strateġika 2019 - 2024 u jemendaw il-pjan biex tingħata prijorità lill-kultura bħala mutur tal-iżvilupp sostenibbli. Konklużjonijiet tal-Kunsill dwar il-ġestjoni tar-riskju fil-qasam tal-wirt kulturali, 26 ta' Mejju 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill dwar il-litteriżmu fil-media f'dinja dejjem tinbidel, 26 ta' Mejju 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill li jemendaw il-Pjan ta' Ħidma għall-Kultura (2019-2022), 26 ta' Mejju 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill dwar il-ħtieġa li l-wirt kulturali jitpoġġa fuq quddiem fil-politiki kollha tal-UE, 24 ta' Mejju 2018 Konklużjonijiet tal-Kunsill Ewropew, 14 ta' Diċembru 2017 Aġenda Strateġika Ġdida 2019-2024, 20 ta' Ġunju 2019 Konklużjonijiet tal-Kunsill dwar il-Pjan ta' Ħidma għall-Kultura 2019-2022, 30 ta' Novembru 2018 Ewropa Kreattiva (informazzjoni ġenerali)